Miron Keruľ-Kmec

Prečo a ako zriadiť farskú knižnicu?

Ukážka z elektronickej knihy

© Miron Keruľ-Kmec

Prečo a ako zriadiť farskú knižnicu?

Jazyková korektúra:

Mgr. Ingrid Lukáčová

Návrh obálky a grafická úprava

Štefan Keruľ-Kmec ml.

ISBN 978-80-8233-097-0

Vytvorenie elektronickej verzie Dibuk, s. r. o., 2022

„Čítanie svätých otcov musí byť svedomitou, pozornou a stálou aktivitou. Náš neviditeľný nepriateľ, ktorý nenávidí hlas pravdy (porov. Prísl 11, 15), zvlášť opovrhuje hlasom svätých otcov. Tento hlas odsudzuje klamstvá nášho nepriateľa, odhaľuje jeho pravdy a spôsob jeho konania. Preto nepriateľ bojuje proti čítaniu otcov skrze rôzne pyšné a rúhavé myšlienky; pokúša sa strhnúť čitateľa do pozemských starostí, aby ho odviedol od spasiteľného čítania; útočí na neho depresiou, znudením, zábudlivosťou. V tomto zápase proti čítaniu svätých otcov môžeme spoznať, akou je efektívnou zbraňou, a preto sa jej nepriateľ tak veľmi obáva. Nepriateľ pracuje bez odpočinku, aby túto zbraň vytrhol z našich rúk.“

Svätý Ignác Brjančaninov

ÚVOD

Počas formačných stretnutí Filokalia Live1 často rozprávam o skúsenostiach zo života našej farnosti, ako aj o rôznych aktivitách, ktoré prinášajú dobré ovocie. Stáva sa, že ma neskôr osobne kontaktujú niektorí účastníci stretnutí a pýtajú sa na detaily spomenutej aktivity. Azda najviac otázok som dostal týkajúcich sa zriadenia farskej knižnice. Po vydaní brožúrky O duchovnom čítaní, tiež prišlo niekoľko reakcií. Zvyčajne išlo o otázky praktického charakteru, ako začať a prevádzkovať farskú knižnicu. Rozhodol som sa preto zhrnúť odpovede na tieto otázky, aby to poslúžilo aj iným.

Duchovné čítanie je asketickou aktivitou, ktorá – podľa učenia svätých otcov – má byť súčasťou dňa tak ako modlitba. Obnovuje a udržiava v duši zápal pre Božie veci, formuje srdce a odhaľuje pred človekom ďalšie potrebné kroky na ceste k spáse. Odporúčanie tejto asketickej aktivity prinieslo prekvapivé ovocie v procese duchovnej obnovy našej farnosti. Mohol by som svedčiť o mnohých prípadoch, kedy sa potvrdilo učenie svätého Izáka Sýrskeho o duchovnom čítaní: „Keď počujete svedectvá svätých otcov o sláve osamelého spôsobu života plného tajomstiev, ktoré Svätý Duch vložil do ich spisov ako inšpiráciu, keďže boli prví, neklesajte na duchu, pretože Duch do vás tým už vložil tieto veci, aby ste ich mohli ochutnať. Sú vaše v pravý čas, ale ešte nenastal tento čas. Pán vie, kedy je vhodné vám ich dať, lebo tieto dobré veci uchováva pre vás a vám podobných: či už tu, alebo či tam, v každom prípade sú už vaše, za predpokladu, že budete žiť v ovčinci v súlade s vôľou toho, ktorý vás bude korunovať. On sám vám ich chce dať, ale vy ich momentálne nemôžete prijímať tak, ako by ste si to želali, kým nepríde ich čas. Pán vtedy spôsobí, že vo vás zažiari poznanie o nich bez toho, aby ste o ne požiadali.“2

Dúfam, že ponúknutie našej praktickej skúsenosti inšpiruje aj iné farnosti pre duchovný úžitok veriacich.

Koniec ukážky